มีอาการตกขาวสีน้ำตาลมีลิ่มเลือด ประจำเดือนยังไม่มา เป็นอันตรายหรือป่าวค่ะ!
สวัสดีค่ะ การมีตกขาวสีน้ำตาลและมีลิ่มเลือด หากออกมาในช่วงใกล้ที่จะมีประจำเดือนมา อาจเป็นเลือดที่ตกค้างอยู่ในมดลูกจากรอบเดือนที่แล้ว ที่มักออกมาก่อนการมีประจำเดือนมาได้ ดังนั้น หากหลังจากนี้ 1-2 วัน มีเลือดประจำเดือนออกมา ก็ถือว่าปกติดีค่ะแต่หากหลังจากนี้ 2 วัน ประจำเดือนยังไม่มา อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม ซึ่งมักจะมีอาการปวดท้องร่วมด้วย2. เป็นตกขาวที่ผิดปกติ เช่น จากการมีมดลูกอักเสบ ซึ่งมักมีอาการปวดท้องน้อยร่วมด้วย3.ผลข้างเคียงจากการใช้ยาฮอร์โมนชนิดต่างๆ รวมถึงยาสมุนไพร อาหารเสริมต่างๆ4. มีความผิดปกติของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูก มะเร็งปากมดลูก มะเร็งเยื่อบุโพรงมดลูก เป็นต้นดังนั้น หากประจำเดือนยังไม่มา ควรตรวจหาการตั้งครรภ์ดูเป็นอันดับแรก หากตรวจไม่พบ แต่ยังมีตกขาวสีน้ำตาลดังกล่าวออกมาเรื่อยๆ หรือมีเลือดออกกะปริดกะปรอยระหว่างรอบเดือน หรือมีอาการปวดท้องน้อย ควรไปพบสูติ-นรีแพทย์เพื่อตรวจหาสาเหตุนะคะ